బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
గోల్డ్ మెడల్ విన్నర్‌ పూనమ్‌పై ఇటుకలతో దాడి
ఆస్ట్రేలియాలోని గోల్డ్ కోస్ట్‌లో జరుగుతున్న కామన్వెల్త్ గేమ్స్‌లో స్వర్ణ పతకం సాధించి స్వదేశానికి వచ్చిన వెయిట్‌లిఫ్టర్ పూనమ్ యాదవ్‌పై దాడి జరిగింది.
Samayam Telugu | Updated:
Apr 14, 2018, 07:47PM IST
గోల్డ్ మెడల్ విన్నర్‌ పూనమ్‌పై ఇటుకలతో దాడి
ఆస్ట్రేలియాలోని గోల్డ్ కోస్ట్‌లో జరుగుతున్న కామన్వెల్త్ గేమ్స్‌లో స్వర్ణ పతకం సాధించి స్వదేశానికి వచ్చిన వెయిట్‌లిఫ్టర్ పూనమ్ యాదవ్‌పై దాడి జరిగింది. ప్రస్తుతం వారణాసి జిల్లా రోహానియా పోలీస్ స్టేషన్ పరిధిలోని ముంగ్వార్ గ్రామంలోని తన బంధువుల ఇంట్లో ఉన్న పూనమ్‌పై శనివారం పొరుగింటివారు దాడి చేశారు. ఈ మేరకు పూనమ్.. రోహానియా పోలీసులకు ఫిర్యాదు చేశారు. తన బంధువులకు, పొరుగింటివారికి మధ్య గొడవ జరిగిందని.. ఈ ఘర్షణలో కలుగజేసుకున్న తనపై వారు దాడి చేశారని ఫిర్యాదులో పూనమ్ పేర్కొన్నారు. కేసు నమోదుచేసుకున్న పోలీసులు దర్యాప్తు చేస్తున్నారు.
Visit Site
Recommended byColombia
కామన్వెల్త్ గేమ్స్‌లో బంగారు పతకం సాధించి పుట్టిన ఊరికి, దేశానికి గర్వకారణంగా నిలిచిన పూనమ్‌కు వారణాసిలో కుటుంబ సభ్యులు, అభిమానులు ఘన స్వాగతం పలికారు. శుక్రవారం వారణాసి చేరుకున్న పూనమ్.. అక్కడి నుంచి 7 కిలోమీటర్ల దూరంలో ఉన్న స్వస్థలం దాదుపూర్ గ్రామానికి చేరుకున్నారు. అయితే ముంగ్వార్ గ్రామంలో ఉన్న తన మేనమామ కైలాష్ యాదవ్‌ను కలుసుకునేందుకు శనివారం అక్కడకు వెళ్లారు. పూనమ్ గ్రామానికి చేరుకున్న సమయంలో కైలాష్ కుటుంబం, ఎదురింటి వారు గొడవపడుతున్నారు. గొడవను సద్దుమనిగించేందుకు పూనమ్ ప్రయత్నించినా ఫలితం లేకపోయింది.
ప్రత్యర్థులైన లుల్లార్ యాదవ్, పుల్లార్ యాదవ్ అక్కడితో ఆగకుండా ఇటుకలు, రాళ్లతో పూనమ్‌తో పాటు ఆమె కుటుంబ సభ్యులపై దాడి చేశారు. వాస్తవానికి పూనమ్ మేనమామ కుటుంబానికి, వారి ఎదురింట్లో ఉంటున్న కుటుంబానికి ఎప్పటి నుంచో భూ తగాదాలు ఉన్నాయి. ఈ క్రమంలో కొంత మంది పెద్దలను పిలిచిన కైలాష్ యాదవ్.. న్యాయం కోసం లుల్లార్ యాదవ్ ఇంటికి వెళ్లారు. ఈ క్రమంలో ఒకరిపై ఒకరు దూషణలు చేసుకున్నారు. మాటా మాటా పెరిగడంతో దాడులకు దిగారు.
ఈ దాడిలో పూనమ్ మామతో సహా సోదరి శశి యాదవ్‌కు గాయాలయ్యానని ఆమె తన ఫిర్యాదులో పేర్కొన్నారు. అయితే తనకు ఎలాంటి గాయాలు కాలేదని వెల్లడించారు. కాగా, వెయిట్‌లిఫ్టింగ్ 69 కేజీల విభాగంలో పూనమ్ బంగారు పతకం సాధించారు. స్నాచ్‌లో 100 కేజీలు, క్లీన్ అండ్ జర్క్‌లో 122 కేజీలు కలుపుకుని మొత్తం 222 కేజీల బరువులు ఎత్తి పూనమ్ గోల్డ్ మెడల్ సొంతం చేసుకున్నారు. అప్పటికి ఇది భారత్‌కు ఐదో గోల్డ్ మెడల్. ఓవరల్‌గా 2018 కామన్వెల్త్ గేమ్స్‌లో ఏడో పతకం. ప్రస్తుతం 59 పతకాలతో భారత్ పట్టికలో మూడో స్థానంలో ఉంది. వీటిలో 25 స్వర్ణాలు ఉండగా.. 16 రజత పతకాలు, 18 కాంస్య పతకాలు ఉన్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.